Blou Bulle kontrakteer vaskopstut van HJS Paarl | AWSUM School News }
Home›Regional News›Western Cape›Boland›Blou Bulle kontrakteer vaskopstut van HJS Paarl
AWSUM het gaan inloer by Sebastian Lombaard, vaskopstut van Hoër Jongenskool Paarl wat by die Blou Bulle gekontrakteer is.
Eerstens baie geluk met jou kontrak by die Blou Bulle. Hoe voel dit om raak gesien te word en erkenning te kry vir jou potensiaal? Dit is `n groot eer en mens is altyd gelukkig om raakgesien te word, maar ek voel dit is nog meer spesiaal hierdie jaar omdat ons net twee wedstryde gespeel het. Dit gee vir jou die gevoel dat die tyd wat jy die afgelope paar jaar, en veral in die afgelope 2 jaar ingesit het, die moeite werd was.
Hierdie is `n baie moeilike jaar vir die Matrieks van 2020, en veral die sportmanne en meisies. Kan jy jou peroonlike gevoelens hieroor met ons deel? Dit is definitief `n moeilike jaar en ons het op baie dinge uitgemis, maar daar is nog tyd om die jaar te geniet. Ek voel ons moet net aanvaar wat aangaan en die res van die jaar so goed as moontlik benut.
Watter invloed het jou skool op jou rugby loopbaan gehad? HJS is bekend vir `n baie vaste en fisiese spel en dit laat toe dat voorspelers ontwikkel.
Watter persone het die grootste invloed op jou rugby tot sover gehad en op watter manier? Ek voel verlede jaar se Eerste-en Tweedespan “squad” het my baie gehelp om my selfvertroue op te bou. Verder het elke afrigter op hul eie manier `n bydrae gelewer en op een of ander manier gehelp om my te vorm tot die speler wat ek vandag is.
Wie is jou rolmodel in rugby en hoekom? Ek kyk baie op na Frans Malherbe omdat ek voel hy het al baie in sy loopbaan bereik en hy is `n HJS -“old boy”.
Wat sien jy die meeste na uit met jou kontrak wat nou in plek is? Ek sien uit om weer te kan oefen en speel en deel te kan wees van `n span. Ek is baie bly dat ek nog die geleentheid het om te kan speel na `n jaar soos hierdie.
Wat is jou opinie oor die Blou Bulle en hoekom het jy hulle gekies om by te teken? Eerlikwaar is dit `n moeilike een, want as `n trotse Paarliet en WP/Stormers ondersteuner, voel dit vir my half vreemd om daaraan te dink dat ek `n Bul gaan wees, maar hulle domineer vir die afgelope paar jaar die O/19 en O/21 toernooie. Hulle het `n baie goeie afrigtingspan en ek voel dit is die plek waar ek die beste kans het om te ontwikkel en my loopbaan te bevorder.
Fairmont High School golf player making her ...
Hoërskool De Villiers Graaf Spog met nóg Suid-Boland Rugbyspelers
Premier Interschools between Oakdale Landbou & Boland Landbou
Marais Viljoen is Virseker Beker plaat afdeling kampioene 2019
Welgemoed Primary School boasts with Science Ladies
Laerskool Outeniqua verwelkom nuwe personeel
Langenhoven Gimnasium se Hoofleiers van 2019